31995D0151
L 100/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 април 1995 година
за изменение на Решение 93/494/ЕИО на Комисията относно определяне на специални условия за внос на рибни продукти от Фарьорските острови
(текст от значение за ЕИП)
(95/151/ЕО)
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Акта на присъединяване на Австрия, Финландия и Швеция, и по-специално член 11, параграф 5 от нея,
като има предвид, че списъкът на одобрените предприятия и кораби-фабрики на Фарьорските острови за внос на рибни продукти в Общността, е изготвен съгласно Решение 93/494/ЕИО на Комисията (2); като има предвид, че този списък може да се изменя при представяне на нов списък от компетентния орган на Фарьорските острови;
като има предвид, че компетентният орган на Ферьорските острови предостави нов списък, в който са добавени 14 предприятия и 5 кораба-фабрики, заличени са 18 предприятия и 4 кораба-фабрики и са променени данните за 25 предприятия;
като има предвид, че е необходимо съответно да се измени списъкът на одобрените предприятия;
като има предвид, че мерките, предвидени в настоящото решение, са в съответствие с процедурата от Решение 90/13/ЕИО на Комисията (3),
ПРИЕ НАСТОЯЩОТО РЕШЕНИЕ:
Член 1
Приложение Б към Решение 93/494/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 28 април 1995 година.